Document ID: 31993R2063

ΚΑΝΟΝΙΣΜΟΣ (ΕΟΚ) αριθ. 2063/93 ΤΗΣ ΕΠΙΤΡΟΠΗΣ της 27ης Ιουλίου 1993 που αφορά τη δέυτερη τροποποίηση του κανονισμού (ΕΟΚ) αριθ. 585/93 της Επιτροπής σχετικά με την πραγματοποίηση ενεργειών προώθησης και διαφήμισης στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2073/092 του Συμβουλίου της 30ής Ιουνίου 1992 σχετικά με την προώθηση της κατανάλωσης στην Κοινότητα και τη διεύρυνση των αγορών στον τομέα του γάλακτος και των γαλακτοκομικών προϊόντων (1), και ιδίως το άρθρο 4,
Εκτιμώντας:
ότι ο κανονισμός (ΕΟΚ) αριθ. 1079/77 του Συμβουλίου της 17ης Μαΐου 1977 περί εισφοράς συνυπευθυνότητας και μέτρων για τη διεύρυνση των αγορών στον τομέα του γάλακτος και των γαλακτοκομικών προϊόντων (2), όπως τροποποιήθηκε τελευταία από τον κανονισμό (ΕΟΚ) αριθ. 1374/92 (3), ο οποίος προέβλεπε κυρίως ειδικά μέτρα υπέρ της διεύρυνσης των αγορών στον τομέα του γάλακτος, καταργήθηκε με ισχύ από 1ης Απριλίου 1993 από τον κανονισμό (ΕΟΚ) αριθ. 1029/93 του Συμβουλίου (4)- ότι ο διατάξεις που προβλέπονται στον κανονισμό (ΕΟΚ) αριθ. 2073/92 συνεχίζουν να έχουν τον ίδιο στόχο με τον κανονισμό (ΕΟΚ) αριθ. 1079/77-
ότι ο κανονισμός (ΕΟΚ) αριθ. 585/93 της Επιτροπής της 12ης Μαρτίου 1993 σχετικά με την πραγματοποίηση ενεργειών προώθησης και διαφήμισης στον τομέα του γάλακτος και των γαλακτοκομικών προϊόντων (5), όπως τροποποιήθηκε από τον κανονισμό (ΕΟΚ) αριθ. 1233/93 (6), προβλέπει στο άρθρο 3 παράγραφος 1 τέταρτο εδάφιο ότι οι διατάξεις σχετικά με ενέργειες πρέπει να υποβληθούν πριν από τις 15 Απριλίου- ότι, σε ορισμένα κράτη μέλη, η προθεσμία αυτή αποδεικνύει ανεπαρκής για την υποβολή προτάσεων που να ανταποκρίνονται από όλες τις απόψεις στις απαιτήσεις του κανονισμού-
ότι πρέπει να τροποποιηθεί η προθεσμία αυτή για το σύνολο των κρατών μελών, καθώς επίσης και η προθεσμία διαβίβασης στην Επιτροπή των προτάσεων που εισάχθηκαν, καθώς και η ημερομηνία καταβολής της οικονομικής συμμετοχής-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η ημερομηνία "15 Απριλίου 1993" που προβλέπεται στο άρθρο 3 παράγραφος 1 του κανονισμού (ΕΟΚ) αριθ. 585/93, αντικαθίσταται από την ημερομηνία "15 Αυγούστου 1993".
2. Η ημερομηνία "10 Μαΐου 1993" που προβλέπεται στο άρθρο 5 παράγραφος 1 πρώτο εδάφιο του κανονισμού (ΕΟΚ) αριθ. 585/93, αντικαθίσταται από την ημερομηνία "22 Αυγούστου 1993".
3. Η ημερομηνία "30 Σεπτεμβρίου 1993" που προβλέπεται στο άρθρο 7 παράγραφος 1 του κανονισμού (ΕΟΚ) αριθ. 585/93, αντικαθίσταται από την ημερομηνία "10 Οκτωβρίου 1993".
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουλίου 1993.

Labels: 3
15
17